Source: http://puumala.cloudnc.fi/fi-FI/Toimielimet/Hyvinvointilautakunta/Kokous_25112019/Kotihoidon_tuen_kuntalisan_maksamisen_ja(3518)
Timestamp: 2019-12-12 09:23:53+00:00

Document:
Kotihoidon tuen kuntalisän maksamisen jatkaminen 1.8.2020 lukien | Puumala
Kotihoidon tuen kuntalisän maksamisen jatkaminen 1.8.2020 lukien
Hyvinvointilautakunta, kokous 25.11.2019
§ 50 Kotihoidon tuen kuntalisän maksamisen jatkaminen 1.8.2020 lukien
PuuDno-2018-147
Valtuusto päätti kokouksessaan 11.12.2017 § 72, että Puumalan kunta ottaa käyttöön kotihoidon tuen kuntalisän kokeiluluonteisesti ajalle 1.8.2018-31.7.2020.
Myöntämisperiaatteet olivat seuraavat:
Kuntalisää maksetaan niille perheille, jotka saavat Kelan kotihoidon tuen hoitorahaa ja jotka hoitavat kotona vähintään yhtä alle 3-vuotiasta lasta.
Kuntalisän suuruus on 150 €/kk yhdestä alle 3-vuotiaasta lapsesta, 100 €/kk/lapsi muista perheen alle 3-vuotiaista lapsista ja 50 €/kk/lapsi perheen 3 - 5 -vuotiaista lapsista. Perheen kaikki lapset hoidetaan kotona mutta perheen yli 3-vuotiaalla lapsella on oikeus maksuttomaan varhaiskasvatukseen enintään 20 tuntia viikossa.
Perheen toisen aikuisen tulee olla työsuhteessa tai päätoimisena opiskelijana.
Kuntalisää maksetaan vuodeksi kerrallaan hakemuksesta. Hakemus on jätettävä kuukauden 15. päivään mennessä ja se maksetaan hakemuksen jättöpäivästä seuraavan kuukauden alusta lukien. Hakemukseen on liitettävä todistus vanhempainrahakauden päättymisestä (Kela) tai jäljennös äitiys- ja vanhempainrahakaudesta, kopio kotihoiton tuen päätöksestä (Kela), voimassa oleva verokortti etuutta varten, työntantajan todistus palkattomasta hoitovapaasta tai todistus oppilaitoksesta (poissaoleva opiskelija). Lisää ei makseta takautuvasti eikä kuukautta lyhyemmältä ajalta. Lisän maksu päättyy sen kuukauden loppuun mennessä, kun maksun perusteet poistuvat.
Kuntalisää ei myönnetä henkilölle, joka on kotona jonkin muun syyn vuoksi esim. työtön työnhakija, eläkkeellä, äitiys- ja vanhempainrahalla, sairauspäivärahalla, vuorotteluvapaalla, kotona toimiva yrittäjä, perhepäivähoitaja.
Kotihoidon tuen kuntalisää on maksettu syksyn 2018 aikana 3 perheelle yhteensä 1 876 € ja vuonna 2019, 30.9. mennessä 6 perheelle yhteensä 5 593 €. Tasaisen kertymän mukaisesti vuoden 2019 meno olisi 7 457 €.
Kotihoidon tuen kuntalisä on ollut hyvä lisä niille perheille, joista toinen huoltaja on jäänyt hoitovapaalle.
Myöntämisperiaatteita on tullut käytännön myötä tarvetta hieman muokata.
Hyvinvointilautakunta päättää esittää kunnanhallitukselle, että se tekee valtuustolle seuraavan päätösehdotuksen:
Valtuusto päättää, että Puumalan kunnassa jatketaan kotihoidon tuen kuntalisän maksamista 1.8.2020 lukien toistaiseksi seuraavin periaattein:
Kuntalisää maksetaan enintään vuodeksi kerrallaan hakemuksesta. Hakemukseen on liitettävä todistus vanhempainrahakauden päättymisestä (Kela) tai jäljennös äitiys- ja vanhempainrahakaudesta, kopio kotihoiton tuen päätöksestä (Kela), voimassa oleva verokortti etuutta varten, työntantajan todistus palkattomasta hoitovapaasta tai todistus oppilaitoksesta (poissaoleva opiskelija).
§ 45 Kokouksen laillisuus, päätösvaltaisuus ja työjärjestyksen hyväksyminen
§ 47 Kuntastrategia - hyvinvointipalvelujen toimeenpano-ohjelma 2019-2025
§ 48 Varhaiskasvatuksen asiakasmaksujen poistaminen 1.1.2020 lukien
§ 49 Aamu- ja iltapäivätoiminnan maksujen poistaminen 1.1.2020 lukien
§ 51 Leikkipuistotoiminnan järjestäminen
§ 52 Hyvinvointipalvelujen talousarvio vuodelle 2020 ja taloussuunnitelma vuosille 2020-2022
§ 53 Aloite senioreiden tuolijumpan osallistumismaksun korvaamisesta
§ 54 Hyvinvointipalvelujen talousarvion toteuma 1.1.-31.10.2019

References: § 50
 § 72

§ 45

§ 47

§ 48

§ 49

§ 51

§ 52

§ 53

§ 54